เกานิดหน่อยเบาๆ หรือไม่ได้เกา ก็มีรอยขีดๆเเดงๆตามขาเเละเเขน บ้างครั้งก็เป็นเหมือนผื่น บ้างครั้งเวลาเกาเเบบเเรงมากๆ ก็เป็นจุดเเดงๆตรงนั้น หลายจุดได้ นานมากกว่าจะหาย หลายวันเลย พอหายได้ ก็กลับมาเกาเเรงๆเหมือนเดิมเเล้วเป็น เหมือนเดิม เคยไปหามา ที่กรุงเทพคริสเตียน ก็ไม่หมั่นใจ เเต่คาดว่าน่าจะเป็น ไวรัสผิวหนัง
สวัสดีค่ะ อาการคันตามตัว อาจเกิดจาก-ผื่นลมพิษ มักเป็นปื้นนูน แดง คัน และผื่นจะยุบไปภายใน 24 ชั่วโมง อาจไม่มีตัวกระตุ้นที่ชัดเจน-ตุ่มแพ้จากการสัมผัส เช่น สบู่ โลชั่น น้ำหอม-ผื่นผิวหนังอักเสบจาภูมิแพ้-ผิวแห้ง-การเป็นเชื้อราที่ผิวหนัง แต่มักมีรอยโรคชัดเจน-ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อยหากหลังรักษา ยังคงมีตุ่มคันแดง ควรกลับไปพบแพทย์เพื่อตรวจดูลักษณะรอยโรคซ้ำอีกครั้ง สามารถพบแพทย์ทั่วไปหรือแพทย์ผิวหนังได้ การให้ได้การวินิจฉัยที่แน่นอนต้องอาศัยการตรวจร่างกายร่วมกับขูดตัวอย่างจากตุ่มไปตรวจ ถ้าลักษณะคล้ายเชื้อรา ควรรีบไปพบแพทย์ถ้ามีตุ่มขึ้นหลายบริเวณ แดง คันมาก มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง หลีกเลี่ยงแดดหรือที่ๆอากาศร้อนจัด เพราะเหงื่อและแสงแดดอาจเป็นตัวกระตุ้นให้ตุ่มคันแย่ลงได้